b'\n_START_ARTICLE_\nVilkavi\xc5\xa1kio rajono savivaldyb\xc4\x97s taryba 2007\xe2\x80\x932011 m.\n_START_PARAGRAPH_\nVilkavi\xc5\xa1kio rajono savivaldyb\xc4\x97s taryba \xe2\x80\x93 Vilkavi\xc5\xa1kio rajono savivaldyb\xc4\x97s atstovaujamoji institucija, i\xc5\xa1rinkta 2007 m. vasario 25 d. visuotiniuose, slaptuose, laisvuose ir lygiuose rinkimuose pagal proporcin\xc4\x99 rinkim\xc5\xb3 sistem\xc4\x85 ir Lietuvos Respublikoje registruot\xc5\xb3 politini\xc5\xb3 partij\xc5\xb3 pateiktus kandidat\xc5\xb3 s\xc4\x85ra\xc5\xa1us.\n_START_SECTION_\nVeikla\n_START_PARAGRAPH_\nPirmasis pos\xc4\x97dis \xc4\xafvyko 2007 m. baland\xc5\xbeio 6 d. Meru i\xc5\xa1rinktas Algirdas Bagu\xc5\xa1inskas, mero pavaduotoju Jonas Me\xc5\xa1kauskas. Savivaldyb\xc4\x97s administracijos direktoriumi paskirtas Sigitas Kasparaitis, direktoriaus pavaduotoju Saulius Vabalas.\n_START_SECTION_\nOpozicini\xc5\xb3 frakcij\xc5\xb3 koalicija\n_START_PARAGRAPH_\nVilkavi\xc5\xa1kio rajono savivaldyb\xc4\x97s tarybos T\xc4\x97vyn\xc4\x97s s\xc4\x85jungos-Lietuvos Krik\xc5\xa1\xc4\x8dioni\xc5\xa1k\xc5\xb3j\xc5\xb3 demokrat\xc5\xb3 ir Lietuvos Valstie\xc4\x8di\xc5\xb3 liaudinink\xc5\xb3 s\xc4\x85jungos frakcijas atstovaujantys, bei jokioms frakcijoms nepriklausantys Lietuvos Liberal\xc5\xb3 s\xc4\x85j\xc5\xabd\xc5\xbeio ir Lietuvos pilietink\xc5\xb3 partijas atstovaujantys savivaldyb\xc4\x97s tarybos nariai Vilkavi\xc5\xa1kio rajono savivaldyb\xc4\x97s taryboje \xc4\xafregistravo Opozicini\xc5\xb3 frakcij\xc5\xb3 koalicij\xc4\x85 (Opozicij\xc4\x85)._NEWLINE_Susitarta, kad Opozicijos vadovai kei\xc4\x8diasi kasmet rotacijos b\xc5\xabdu. Pirmuoju Opozicijos seni\xc5\xabnu buvo i\xc5\xa1rinktas Gintautas Ple\xc4\x8dkaitis, pavaduotoju - Algirdas Pilipavi\xc4\x8dius, sekretoriumi - Rimvydas \xc5\xbdiemys. Antr\xc4\x85j\xc4\x85 kadencij\xc4\x85 Opozicijai vadovavo Rimvydas \xc5\xbdiemys, pavaduotoju buvo i\xc5\xa1rinktas Valdas Kamaitis, sekretore - Edita Kudirkait\xc4\x97. 2009 m. ruden\xc4\xaf i\xc5\xa1rinkti tre\xc4\x8diosios kadencijos vadovai. Lyderiu tapo Algirdas Pilipavi\xc4\x8dius, pavaduotoju - Gintautas Ple\xc4\x8dkaitis, sekretore - Angelita Zubavi\xc4\x8dien\xc4\x97.'